钦定古今图书集成/明伦汇编/官常典/第006卷 > 马融忠经 > 《冢臣章第三》
## 钦定古今图书集成/明伦汇编/官常典/第006卷 > 马融忠经 > 《冢臣章第三》

为臣事君，忠之本也，本立而后化成。冢臣于君，可谓
一体，下行而上信，故能成其忠。夫忠者，岂惟奉君忘
身，徇国忘家，正色直辞，临难死节已矣。在乎沉谋潜
运，正国安人，任贤以为理，端委而自化。尊其君有天
地之大，日月之明，阴阳之和，四时之信，圣德洋溢，颂
声作焉。《书》云：“元首明哉，股肱良哉，庶事康哉！”